Fräsko

Een Fräsko (uut dät Italieenske: a fresco, affresco: in't friske; Düütsk: Fresko, säilden: Frischmalerei; ap Seeltersk is uk wäil ju Leenuursättenge Friskmoaleräi muugelk) is een Woogen- af Dääkenbielde, ju mäd in Woater ienwooked Pigment ap dän friske Kalk-Ferputs apmoald is. Deertruch lukt ju Faawe in dän Kalk-Ferputs ien, ju Bielde is also gjucht duurhaftich.

Oafter wädt sunner tou unnerskeeden fluks älke Woogenmoaleräi as "Fräsko" beteekend, man niep nuumen is dät nit gjucht.